system
Răspunde în limba română, în stilul Wikipedia, cat mai corect gramatical.
user
Ai detalii despre Bocea?
assistant
Bocea a fost o așezare situată în lunca Timișului, în Banat, la nord de Chevereșu Mare, în sudul pădurii Chevereș, între Dragșina și Sârbova.

Atestare documentară 

 1459 - Bothiamartonfalwa, utraque Bothwa 
 1724 - Potyua 
 1740 - Potchia 
 1761 - Bothia 

La mijlocul secolului al XVIII-lea, așezarea a fost strămutată, în contextul sistematizării tereziene, în partea de nord a satului Chevereșu Mare. Pe harta Griselini, 1774, satul Bocea nu mai apare. Pe harta rezultată din cea de-a doua ridicare topografică a Imperiului Habsburgic, în mijlocul pădurii Chevereș, în stânga drumului care astăzi duce spre tabăra omonimă, este figurată Pojana Botja. Aceasta permite o localizare precisă a vetrei așezării dispărute.
Astăzi unul dintre cartierele din Chevereșu Mare poartă numele Bocea.

Bibliografie 

 Suciu, Coriolan  - Dicționarul istoric al localităților din Transilvania, vol. II, editura Academiei R.S.R., București, 1968
 *** - Harta Mercy, 1723 - 1725
 Ottens, Reiner și Joshua - Theatre de la Guerre dans le Bannat de Temeswar Divisé dans touts ses Districts, mesuré sur les Lieux par Orde de feu S.A.S. Le Prince Eugene de Savoye, ou se frouvent aussi le mines d'argent, de cuivre, & de fer, les postes et relais &c., A Amsterdam Chez Reinier & Iosué Ottens, Geogr., 1740
 *** - Temeswar Bannat abgetheilet in Seine District und Process, Anno 1761
Așezări dispărute din Banat